**Tárgy: Csemő község helyi építési szabályzat módosításának**

**partnerségi véleményezése során érkezett**

**észrevétellel kapcsolatos állásfoglalás**

**ELŐTERJESZTÉS**

**Csemő Község Képviselő-testületének**

**2020. szeptember 30-án tartandó ülésére**

**Tisztelt Képviselő-testület!**

Csemő Község Képviselő-testülete a Magyar Falu Programban megjelent faluház funkcióbővítésre vonatkozó pályázat benyújtásához döntött a helyi építési szabályzat módosításáról és a fejlesztési terület kiemeltté nyilvánításáról.

A módosítás történhet gyorsított ütemben, állami főépítészi eljárással, melynek első fázisa a partnerségi egyeztetés.

A partnerségi egyeztetés a partnerségi rendeletnek és a magasabb szintű jogszabályoknak megfelelően megtörtént. A lakossági fórumon két lakos jelent meg, akik támogatták a helyi építési szabályzat módosítását. E-mailen a megadott határidőig egy észrevétel érkezett.

|  |  |  |
| --- | --- | --- |
| **Partnerségi vélemény** |  | **Válasz** |
| **Barta Béláné**  2713 Csemő, Dobó u. 18. [katabarta@freemail.hu](mailto:katabarta@freemail.hu) | | |
|  | | |
| Egy épület építése miatt módosítani a meglévő építési szabályzatot felelősség!  Amennyiben EGYÉRTELMŰEN kiderül, hogy a módosítás kizárólag a Vi intézményterületre vonatkozik, úgy nincs további aggályom.  Egyéb esetben el kellene gondolkodni azon, hogy ez a módosítás mit szabadít a lakosság nyakába! Bárki a szomszédja ablaka alá építkezhet és ez a 20-30 m-es telekszélességet figyelembe véve nem veszélytelen! |  | A módosítás egyértelműen kizárólag a Vi intézményterületre vonatkozik. |

A településfejlesztési koncepcióról, az integrált településfejlesztési stratégiáról és a településrendezési eszközökről szóló 314/2012. (XI.08.) sz. Kormányrendelet 39. § (2) bekezdésének rendelkezése szerint a véleményezési eljárást követően a beérkezett véleményeket ismertetni kell a képviselő-testülettel, melyek elfogadásáról a képviselő-testület dönt. A vélemény, észrevétel el nem fogadása esetén a döntést indokolni kell.

A rendelet-tervezetet a jogszabályban meghatározott tartalommal végső záró szakmai véleményezésre benyújtottuk.

A fentiek alapján kérem a Tisztelt Képviselő-testületet, hogy jelen előterjesztést megtárgyalni, és az alábbi határozati javaslatot elfogadni szíveskedjék.

**Határozati javaslat**

**…/2020. (IX.30.) sz. határozat**

**Csemő Község Önkormányzatának Képviselő-testülete úgy dönt, hogy a helyi építési szabályzat módosításának partnerségi véleményezése során kapott észrevételre adott választ jóváhagyja.**

**Felelős:** Dr. Lakos Roland polgármester

**Határidő:** azonnal

Csemő, 2020. szeptember 23.

Dr. Lakos Roland

polgármester