**Tárgy: A Közbeszerzési Szabályzat módosítása**

**ELŐTERJESZTÉS**

**Csemő Község Képviselő-testületének**

**2020. szeptember 30-án tartandó ülésére**

**Tisztelt Képviselő-testület!**

Az Országgyűlés még 2018. év végén jelentős módosításokat fogadott el – döntően 2019. április 1. hatályba lépéssel – a közbeszerzési eljárásokkal kapcsolatban.

· Módosult a közbeszerzési törvény.

· Módosultak az elektronikus közbeszerzési rendszer, EKR alkalmazásával kapcsolatos szabályok.

· Változtak a felelős akkreditált közbeszerzési szaktanácsadóra vonatkozó rendelkezések.

· Új törvény és végrehajtási rendelet született az állami magasépítési beruházásokról, amelyek az önkormányzatok beruházásaira is vonatkoznak.

A hatályos jogszabályi környezetnek való megfelelés indokolttá teszi a közbeszerzési szabályzat felülvizsgálatát és módosítását. Tájékoztatom a Tisztelt Képviselőket, hogy a korábban meghatározott bíráló bizottsági szerkezetben és döntéshozatali eljárásban módosítás nem történik.

A fentiek alapján kérem a Tisztelt Képviselő-testületet, hogy jelen előterjesztést megtárgyalni, és az alábbi határozati javaslatot elfogadni szíveskedjék.

**Határozati javaslat**

**…/2020. (IX.30.) sz. határozat**

**Csemő Község Önkormányzatának Képviselő-testülete megtárgyalta és elfogadta az önkormányzat Közbeszerzési Szabályzatának módosítását az előterjesztés szerinti tartalommal. Utasítja a polgármestert, hogy a közzététel tárgyában a szükséges intézke-déseket tegye meg.**

**Felelős:** Dr. Lakos Roland polgármester

**Határidő:** azonnal

Csemő, 2020. szeptember 23.

Dr. Lakos Roland

polgármester