**Tárgy: hozzájárulás a Ceglédi Többcélú Kistérségi Társulás által biztosított a személyes gondoskodást nyújtó ellátásokról, azok igénybevételéről, valamint az ellátások térítési djainak megállapításáról szóló 11/2014. (IV. 30.) önkormányzati rendelet módosításához**

**ELŐTERJESZTÉS**

**Csemő Község Képviselő-testületének**

**2020. szeptember 30-án tartandó ülésére**

**Tisztelt Képviselő-testület!**

A Ceglédi Többcélú Kistérségi Társulás Társulási Tanácsa a 18/2020. (VI. 30.) számú határozatával kezdeményezte a társulás fenntartásában működő szociális intézmények térítési díjairól szóló 11/2014. (IV. 30.) önkormányzati rendelet módosítását. A jogalkotásról szóló 2010. évi CXXX. törvény (a továbbiakban: Jat.) 5. § (1a) bekezdése, valamint a társulási megállapodás 49. pontjában foglaltak szertint Cegléd Város Önkormányzata a rendeletalkotásra kijelölt önkormányzat.

A Ceglédi Többcélú Kistérségi Társulás Társulási Tanácsa a 18/2020. (VI. 30.) számú határozata az előterjesztés melleklétét képezi.

A szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontja értelmében ***„a személyes gondoskodást nyújtó ellátásokról, azok igénybevételéről, valamint a fizetendő térítési díjakról (…) ha a fenntartó önkormányzati társulás, akkor a társulási megállapodásban erre kijelölt települési önkormányzat*** *a társulási megállapodásban meghatározottak szerint* ***rendeletet alkot.”***

A Jat. 5. § (1a) bekezdése szerint *„ha a felhatalmazás jogosultja a helyi önkormányzat képviselő-testülete,* ***társulás esetén*** *– ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed* ***– az önkormányzati rendelet megalkotására a társulási megállapodásban kijelölt,*** *vagy ennek hiányában a társulás székehlye szerinti* ***helyi önkormányzat képviselő-testülete jogosult****. A rendelet megalkotásához* ***a társulásban részt vevő helyi önkormányzat képviselő-testületének hozzájárulása szükséges.”***

**A fentiekre tekintettel javaslom az alábbi tartalmú önkormányzati határozat javaslom elfogadásra:**

**…/2020. (09. 30.) határozat**

**Csemő Község Önkormányzatának Képviselő-testülete a jogalkotásról szóló 2010. évi CXXX. törvény 5. § (1a) bekezdése alapján a jelen határozat mellékletét képező rendelet-tervezet szerint hozzájárul a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet módosításához.**

**Határidő: azonnal**

**Felelős: Dr. Lakos Roland polgármester**

Csemő, 2020. szeptember 22.

Dr. Lakos Roland

polgármester